36 de sculpturi digitale, realizate de artiști din toată lumea, pot fi văzute la Londra cu ajutorul unei aplicații.
Acute Art și Dazed Media au lucrat la o aplicație care transformă Londra în expoziție. Unreal City e o expoziție digitală cu 36 de sculpturi văzute cu ajutorul realității augmentate. Olafur Eliasson, Tomás Saraceno și Cao Fei sunt câțiva dintre artiștii care au realizat sculpturile.
Ne este din ce în ce mai dor de o vizită la un muzeu, dar iată că tehnologia vine în ajutorul nostru. Astfel ne putem bucura de o plimbare la Londra, dar și de o expoziție de sculpturi în același timp.Dacă ești familiar cu universul Pokémon GO atunci cu siguranță vei face o pasiune pentru această aplicație. 36 de sculpturi digitale realizate de artiști de pe tot globul îți apar în cale în timpul unei promenade pe râul Tamisa. Unreal City este numele expoziției și se va desfășura până pe data de 9 februarie. Poți vedea și un păianjen uriaș în mijlocul Londrei, datorită unui artist argentinian."Aproape niciun om nu moare de la mușcătura unui păianjen, dar există o fobie uriașă. Orașele sunt făcute să fie neprietenoase pentru alte vietăți. Îmi place ideea că prin realitatea augmentată putem să aducem înapoi flora și fauna care au fost mutate. Sper că va genera curiozitate", a spus Tomas Saraceno – artist contemporan argentinian.